NARIADENIE KOMISIE (ES) č. 164/2007
z 19. februára 2007,
ktorým sa ustanovuje výška produkčných odvodov v sektore cukru na hospodársky rok 2005/2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (1), a najmä na prvú zarážku jeho článku 15 ods. 8,
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (2), a najmä na jeho článok 44 písm. a),
keďže:
(1)
V článku 8 nariadenia Komisie (ES) č. 314/2002 z 20. februára 2002 ustanovujúceho podrobné pravidlá pre uplatňovanie systému kvót v sektore cukru (3), ktorý sa ďalej uplatňuje na produkciu v hospodárskom roku 2005/2006, sa ustanovuje, že do 15. februára 2007 sa stanoví výška základného produkčného odvodu a výška odvodu B, a ak sa to bude vyžadovať, aj koeficient uvedený v článku 16 ods. 2 nariadenia (ES) č. 1260/2001 pre cukor, izoglukózu a inulínový sirup na hospodársky rok 2005/2006.
(2)
Pre hospodársky rok 2005/2006 vedie odhad celkovej straty zaznamenanej podľa článku 15 ods. 1 a 2 nariadenia (ES) č. 1260/2001 v súlade s ods. 3 uvedeného článku k zachovaniu 1,0022 % výšky základného odvodu.
(3)
Celková strata zaznamenaná na základe známych údajov a s uplatnením článku 15 ods. 1 a 2 nariadenia (ES) č. 1260/2001 je úplne pokrytá príjmami zo základného odvodu. Na hospodársky rok 2005/2006 preto nie je potrebné stanoviť ani odvod B, ani koeficient na určenie dodatkového odvodu.
(4)
Riadiaci výbor pre cukor neposkytol stanovisko v lehote stanovenej jeho predsedom,
PRIJALA TOTO NARIADENIE:
Článok 1
Výška produkčných odvodov v sektore cukru sa na hospodársky rok 2005/2006 stanovuje takto:
a)
6,333 EUR za tonu bieleho cukru ako základný produkčný odvod pre cukor A a cukor B;
b)
2,810 EUR za tonu sušiny ako základný produkčný odvod pre izoglukózu A a izoglukózu B;
c)
6,333 EUR za tonu sušiny vyjadrenej ako ekvivalent cukru/izoglukózy ako základný produkčný odvod pre inulínový sirup A a pre inulínový sirup B.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. februára 2007